Mult stimați lideri sindicali,

 La 20.05.2014 a avut loc Plenara extraordinară a Consiliului General al SEŞ cu participarea dlui Iurie LEANCĂ, prim-ministrul RM, dnei Tatiana POTÎNG, viceprim-minstrul RM, dlui Mihai HÎNCU, vicepreşedintele Confederaţiei Naţionale a Sindicatelor, dlui Igor GROSU, viceministrul Educaţiei, dlui Sergiu SAINCIUC, viceministrul Muncii, Protecţiei Sociale şi Familiei, dnei Maria CĂRĂUŞ, vicemistrul Finanţelor.

    La Plenară, de către Dumitru IVANOV, Preşedintele Consiliului General al Sindicatului Educaţiei şi Ştiinţei,  a fost prezentat Raportul "Cu privire la rezultatele negocierilor purtate între Sindicatul Educaţiei şi Ştiinţei şi Guvernul R. Moldova şi acţiunile ulterioare ale Sindicatului."(vezi atașat)

    În rezultatul dezbaterilor a fost adoptată Hotărârea Plenarei Consiliului General al Sindicatului Educației și Științei în vederea acţiunilor ulterioare a Sindicatului (vezi atașat).

   Întru evitarea interpretărilor şi necesitatea explicităţii, ţin să menţionez că:

1. Propunerile Guvernului RM vis-a-vis de revendicările Sindicatului Educaţiei şi Ştiinţei se consideră intermediare şi constituie un prim pas spre soluţionarea cerinţelor înaintate;
2. Sindicatul Educaţiei şi Ştiinţei se pronunţă ferm pentru continuarea negocierilor privind realizarea revendicărilor nesoluţionate;

 **Vă rog să aduceți această informație tuturor membrilor de sindicat.**

 A. Cimpoieșu